মোহাম্মদ রফিক: সেটা তো আলাদা ব্যাপার, প্রভাবিত অন্যভাবে হবে। যেমন আমি হোমার দ্বারা প্রভাবিত হয়েছি, ওদের না পড়লে তো আমার এই ধারণা আসতো না। কিন্তু আমি তখন ভাবলাম যে আমাকে আমার কবিতা লিখতে গেলে আমার সংস্কৃতি বুঝতে হবে, আমার মানুষকে বুঝতে হবে, আমার জনজীবন বুঝতে হবে, আমার প্রকৃতি বুঝতে হবে। আমি জানি না, এখন আমার মনে হয় কী জানো? মনে হয়, আমার আরো তিনটা বই বেরুলে বুঝা যাবে আমি আসলে কী করতে চেয়েছি।